Et større antal administrative medarbejdere ved politiet landet over bliver fyret. Omkring 160 medarbejdere må lede efter nyt arbejde. Ved Nordjyllands Politi går det ud over 13 HK'ere. Og fyringsrunden lader ikke vente på sig. Allerede på fredag får fællestillidsmand ved Nordjyllands Politi, Morten Klyvø, få listen med de 13 medarbejdere, der skal afskediges, og tirsdag vil de få endelig besked. Fyringerne begrundes delvist med dårlig økonomi og delvist med, at dele af det arbejde, som de administrative medarbejdere i Nordjylland udfører, skal centraliseres. - Set med vores udkantsdanmarks-briller, så er det jo ikke godt. Vi er bestemt ikke begejstrede. Men med den situation vi er i lige nu, så ser det ikke ud til, at de her medarbejdere bare lige kan finde noget andet at lave, siger Morten Klyvø. Ved Midt- og Vestjyllands Politi skal der fyres 22 administrative medarbejdere. Midt- og Vestjyllands Politi dækker blandt andet Mors, Thy og Thisted.
13 administrative medarbejdere ved Nordjyllands Politi kan forvente en fyreseddel på tirsdag.